钦定古今图书集成/明伦汇编/宫闱典/第053卷 > 《剥卦》
## 钦定古今图书集成/明伦汇编/宫闱典/第053卷 > 《剥卦》

六五：贯鱼以宫人宠，无不利。

〈程传〉“《剥》及君位”，《剥》之极也。五，群阴之主也。鱼，阴物，故以为象。五能使群阴顺序，如贯鱼然，反获宠爱于在上之阳。如“宫人”，则无所不利也。“宫人”，宫中之人，妻妾侍使也。以阴言，且取获宠爱之义。以一阳在上，众阴有顺从之道，故发此义。〈本义〉鱼，阴物。宫人，阴之美，而受制于阳者也。五为众阴之长，当率其类受制于阳，故有此象。而占者如是，则无不利也。

《象》曰：“以宫人宠”，终无尢也。

〈程传〉群阴消剥于阳，以至于极。六五若能长率群阴，骈首顺序，反获宠爱于阳，则终无过尢也。于《剥》之将终，复发此义，圣人劝迁善之意，深切之至也。

南齐